Къэбэрдей-Балъкъэр Республикэм и Iэтащхьэ КIуэкIуэ Ю. А. мэкъумэш хозяйствэмрэ ерыскъыпхъэхэм елэжь промышленностымрэ я лэжьакIуэм и махуэм и щIыхькIэ а IэнатIэм пэрытхэм зэрехъуэхъур
Ныбжьэгъу лъапIэхэ!
Сынывохъуэхъу мэкъумэш хозяйствэмрэ ерыскъыпхъэхэм елэжь промышленностымрэ я лэжьакIуэм и махуэмкIэ!
А махуэр яхуэгъэпсащ къэралым и ерыскъыпхъэ шынагъуэншагъэр къызэзыгъэпэщ дэтхэнэ зыми. Нобэ республикэм и мэкъумэш IэнатIэм къегъэлъагъуэ абы шэщIауэ зэрызиужьыр. Ди гъавэгъэкIхэм, Iэщыхъуэхэм, ерыскъыпхъэхэм елэжь IуэхущIапIэхэм нэрылъагъу тщащI фейдэ пылъу зэрылэжьэфыр, фIагъ лъагэ зиIэ ерыскъыхэкI къабзэ къызэрыщIагъэкIыфыр, ахэр урысей, дунейпсо сату щIыпIэхэм щащэ продукцэхэм зэрапеуэфыр.
Агропромышленнэ комплексым и лэжьакIуэ псоми фIыщIэ яхуэсщIыну сыхуейщ егугъуу, я къару емыблэжу зэрылажьэм, Къэбэрдей-Балъкъэрыр зэрыгушхуэ ехъулIэныгъэфIхэр къызэрахьым папщIэ.
Къэралым и дэIэпыкъуныгъэ кIуэ пэтми зыхэхъуэм и фIыгъэкIэ, IэнатIэм жыджэру щыхапщэ IэмалыщIэхэр, технологиещIэхэр, я техникэмрэ Iэмэпсымэхэмрэ иджырей зэманым къезэгъхэмкIэ зэрахъуэкI. Дэ дяпэкIи ди мурадщ мэкъумэшхэкI продукцэ къэзылэжьхэм щIэгъэкъуэнышхуэ дахуэхъуну, къуажэхэм я теплъэр егъэфIэкIуэным, абыхэм иджырей инфраструктурэхэр къыщызэгъэпэщыным гулъытэ хэха хуэтщIыну.
ЕхъулIэныгъэщIэхэр, узыншагъэ, насып, зэIузэпэщыгъэ фиIэну си гуапэщ.
